Document ID: 32006D0528

KOMISJONI OTSUS,
27. juuli 2006,
millega muudetakse otsust 2006/147/EÜ, millega kehtestatakse ennetav vaktsineerimine kõrge patogeensusega linnugripi viirustüve H5N1 vastu ja asjaomased liikumist reguleerivad sätted Madalmaades
(teatavaks tehtud numbri K(2006) 3338 all)
(Ainult hollandikeelne tekst on autentne)
(2006/528/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (1) eriti selle artikli 57 lõiget 2,
ning arvestades järgmist:
(1)
Komisjoni 24. veebruari 2006. aasta otsusega 2006/147/EÜ, millega kehtestatakse ennetav vaktsineerimine kõrge patogeensusega linnugripi viirustüve H5N1 vastu ja asjaomased liikumist reguleerivad sätted Madalmaades, (2) on heaks kiidetud ennetava vaktsineerimise kava kõrge patogeensusega linnugripi viirustüve H5N1 vastu; Madalmaad esitasid selle kava komisjonile 21. veebruaril 2006 (“ennetava vaktsineerimise kava”). Kõnealuse otsusega on sätestatud ka teatavad meetmed, mida tuleb kohaldada Madalmaades, kus on ennetavalt vaktsineeritud teatavates viiruse sissetoomise erilise ohuga linnukasvatusettevõtetes, sealhulgas liikumispiirangud vaktsineeritud kodulindude kohta.
(2)
Vastavalt ennetava vaktsineerimise kavale on Madalmaad kohustunud läbi viima mahepõllumajanduslike ja vabapidamisel olevate munakanade ning koduste linnukasvatuste kodulindude ennetava vaktsineerimist kõrge patogeensusega linnugripi viirustüve H5N1 vastu. Ennetava vaktsineerimise kava on katseprojekt, sest mõnede asjaomaste liikide ennetava vaktsineerimisega niisugustel tingimustel on vaid piiratud kogemusi.
(3)
Madalmaade esitatud ja otsusega 2006/147/EÜ heakskiidetud ennetava vaktsineerimise kavas on ette nähtud, et ennetav vaktsineerimine tuleb läbi viia 30. juuniks 2006. Madalmaad tegid vaktsineerimisi kooskõlas ennetava vaktsineerimisega kuni nimetatud kuupäevani.
(4)
Vastavalt otsuse 2006/147/EÜ artiklis 13 sätestatud aruandekohustusele on Madalmaad esitanud aruande, mis sisaldab teavet ennetava vaktsineerimise kava rakendamise kohta, nii toiduahela ja loomatervishoiu alalise komiteele kui ka ennetava vaktsineerimise kasutamise eksperttöörühmale ning on taotlenud kõnealuse vaktsineerimise jätkamist.
(5)
Lisaks tundub Madalmaade esitatud teabe põhjal, et on vaja täiendavaid praktilisi kogemusi seoses ennetava vaktsineerimise kasutamisega kõrge patogeensusega linnugripi viirustüve H5N1 vastu. Seepärast on asjakohane heaks kiita kõnealune ennetav vaktsineerimine kuni 31. juulini 2007.
(6)
Madalmaad on taotlenud ka teatavate muudatuste heakskiitmist 21. veebruaril 2006 esitatud ennetava vaktsineerimise kavas seoses selle praktilise rakendamisega; näiteks vaktsineeritavate liikidega, bivalentsete vaktsiinide kasutamisega, üksikute lindude identifitseerimisega koduse linnukasvatuse karjades, vaktsineerimise kohaga ning asjaomaste kodulindude liikumispiirangutega. Komisjon on seisukohal, et need muudatused on vastavuses asjaomaste ühenduse õigusaktidega.
(7)
Seepärast tuleks otsust 2006/147/EÜ vastavalt muuta.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2006/147/EÜ muudetakse järgmiselt.
1.
Artikli 1 lõike 2 punkt a asendatakse järgmisega:
“a) kodune linnukasvatus- kanad, kalkunid ja muud liigid, kes kuuluvad seltsi Galliformes, ning pardid, haned ja muud liigid, kes kuuluvad seltsi Anseriformes, ning keda omanikud peavad:
i)isiklikuks tarbimiseks või kasutamiseks võiii)lemmiklindudena.
2.
Artikli 2 lõige 1 asendatakse järgmisega:
“1. Kõrge patogeensusega linnugripi viirustüve H5N1 vastase ennetava vaktsineerimise kava, mille Madalmaad esitasid komisjonile 21. veebruaril 2006, ning sellesse kavasse tehtud muudatused, sealhulgas kava jätkamine kuni 31. juulini 2007, mille Madalmaad esitasid komisjonile 29. juunil 2006, on heaks kiidetud (“ennetava vaktsineerimise kava”).
Ennetava vaktsineerimise kava kohaselt vaktsineeritakse lindude gripi alatüübi H5 inaktiveeritud heteroloogilise vaktsiiniga või bivalentse inaktiveeritud heteroloogilise vaktsiiniga, mis sisaldab alatüüpe nii H5 kui ka H7 ning on Madalmaades lubatud koduses linnukasvatuses, mahepõllumajanduslike ja vabapidamisel olevate munakanade puhul kogu Madalmaade territooriumil.”
3.
Artikli 4 punkt 1 asendatakse järgmisega:
“1.
Vaktsineeritud koduse linnukasvatuse kodulinnud tuleb üksikult märgistada ja neid võib viia üksnes:
a)
muusse vaktsineeritud kodusesse linnukasvatusse Madalmaades või
b)
ajutiselt etendustele või näitustele Madalmaades.
Sellised liikumised või kogunemised peavad olema kooskõlas ennetava vaktsineerimise kavaga, mis nõuab selliste liikumiste või kogunemiste üle arvestuse pidamist.”
Artikkel 2
Adressaat
Käesolev otsus on adresseeritud Madalmaade Kuningriigile.
Brüssel, 27. juuli 2006

Labels: 0
18
6